ניר ברגמן

ניר ברגמן (נולד ב-8 באוגוסט 1969) הוא במאי ותסריטאי ישראלי. ברגמן נולד בשכונת נווה שאנן שבחיפה, וגדל בכפר עין הוד. בשנת 1993 החל ללמוד קולנוע בבית הספר סם שפיגל. במהלך לימודיו ביים וכתב סרט קצר בשם "יומית" (1997) וסרט קצר נוסף בשם "סוסי ים" (1998), המספר את סיפורה של משפחה מפורקת. הסרט מטפל במרכיבים אוטוביוגרפיים מחייו של ברגמן. "סוסי ים" זכה במספר פרסים בינלאומיים, בהם בפסטיבלים בפולין, במינכן וביוון. לאחר מכן נבחר הסרט בתחרות מיוחדת, בה שימשו כשופטים גם פול ניומן ופדרו אלמודובר, כסרט הטוב ביותר שנוצר אי-פעם במסגרת סם שפיגל. במסגרת לימודיו הפיק וצילם מספר סרטים. בשנת 1998 סיים את לימודיו. בשנת 2000 החל לכתוב לסדרת הטלוויזיה של ערוץ 2 "לתפוס את השמיים". בשנת 2002 ביים וכתב את הסרט "כנפיים שבורות". הסרט, המספר על משפחה מפורקת חסרת דמות אבהית, הוא בעצם גרסה מורחבת ומפותחת יותר של "סוסי ים". במרכז העלילה עומדות דפנה (אורלי זילברשץ בנאי) ומאיה (מאיה מרון) אולמן, אם ובת המנסות להציב את משפחתן, האבלה על מות האב, על רגליה. בעודן ממלאות יחד את תפקיד האם, חוות השתיים תהפוכות רגשיות משמעותיות. "כנפיים שבורות" זכה בפרסים בפסטיבל הסרטים הבינלאומי בברלין היוקרתי, בפסטיבלים בטוקיו, בארצות הברית, בפסטיבל הסרטים הבינלאומי בטורונטו ובפסטיבל קאן שבצרפת, שרובם הוענקו לברגמן עצמו. בטקס פרס אופיר באותה שנה, גרף תשעה פרסים, ביניהם עבור המשחק (מרון ובנאי), הצילום, העריכה, התסריט והבימוי עבור ברגמן עצמו. הסרט הוקרן בבתי קולנוע בארצות הברית, צרפת, הממלכה המאוחדת ו-20 מדינות נוספות. בשנת 2003 החל לביים ולכתוב את סדרת הטלוויזיה "מעורב ירושלמי", בכיכובם של אריה אליאס ושרה פון שוורצה. בטקס פרסי האקדמיה לטלוויזיה זכתה הסדרה במספר פרסים. ב-2005 ביים וכתב, ביחד עם צוות של במאים ותסריטאים, ביניהם חגי לוי (שהיה יוזם הסדרה והמפיק שלה) ואורי סיון, את סדרת הטלוויזיה "בטיפול", בכיכובו של אסי דיין. ברגמן כתב וביים את פרקיה של איילה (מאיה מרון), נערה החווה קשיים אישיים המובילים לניסיון התאבדות. באותה שנה, 2005, התמנה לראש מחלקת הדרמה של ערוץ ישראל 10. ברגמן היה אמן נבחר של הקרן למצוינות בתרבות לשנת 2007. בשנת 2007 כתב וביים את הסדרה "להוציא את הכלב", אשר שודרה ב"הוט 3". בשנת 2009 ביים את סדרת הדרמה "מגדלים באוויר", ששודרה בערוץ 10. ב-2010 זכה סרטו "הדקדוק הפנימי" בפרס חג'ג' בפסטיבל הקולנוע ירושלים ובפרס "סאקורה גראנד פרי" בפסטיבל הבינלאומי של טוקיו. בשנת 2014 יצא להקרנות בבתי הקולנוע סרטו "יונה", על חיי יונה וולך. התסריט נכתב ביחד עם דיתה גרי, בבימוי ברגמן. בסרט משתתפים נעמי לבוב, מיכאל מושונוב, שלום מיכאלשווילי, תום חגי, איתמר רוטשילד ועוד. בשנת 2017 יצא לאקרנים סרטו "להציל את נטע" המבוסס על ספרו של ערן בר־גיל - "ברזל", בהשתתפותם של בני אבני, רותם אבוהב, נטע ריסקין, עירית קפלן ונעמה ארלקי. בשנת 2020 יצא סרטו "הנה אנחנו" אשר גרף ארבעה פרסי אופיר, בין היתר את פרס הבמאי הטוב ביותר. הסרט הוזמן להשתתף בפסטיבל קאן, אך הפסטיבל בוטל. אחותו הגדולה רונית הייתה סולנית להקת פלסטיק ונוס. מדיה וקבצים בנושא ניר ברגמן בוויקישיתוף ניר ברגמן, במסד הנתונים הקולנועיים IMDb (באנגלית) ניר ברגמן, באתר AllMovie (באנגלית) ניר ברגמן, במסד הנתונים הקולנועיים KinoPoisk (ברוסית) ניר ברגמן, דף שער בספרייה הלאומית ניר ברגמן, באתר ארכיון הסרטים הישראלי בסינמטק ירושלים גלעד אמיליו שנקר, ריאיון עם ניר ברגמן, בתוכנית "חי בסרט", בערוץ חינוכית ראשונים בעולם באתר יו טיוב, 16 ביוני 2016 ניר ברגמן, לך תעשה מזה סרט, באתר ynet, 6 באוגוסט 2007 מתן שירם, ‏ברגמן משלנו, באתר גלובס, 18 ביולי 2010 ניר ברגמן, פגישות עם דויד, טור אישי על כתיבת התסריט לסרט "הדקדוק הפנימי" לפי ספרו של דויד גרוסמן, באתר הספריה החדשה, 13 באוקטובר 2010 מתן שירם, ‏בוגרי סם שפיגל: "חשוב שיוצר לא ייסגר בתוך מגדל שן", באתר גלובס, 23 במרץ 2015 אורי קליין, ציפור נדירה, באתר הארץ, 31 באוקטובר 2002 אביבה קרול, ‏"כנפיים שבורות" זכה בפרס הראשון בפסטיבל טוקיו, באתר גלובס, 5 בנובמבר 2002 גואל פינטו, לפרוש כנפיים ולעוף, באתר הארץ, 30 באוקטובר 2002 100 אלף צופים ל"כנפיים שבורות", באתר הארץ, 1 בדצמבר 2002 גואל פינטו, ביקורות בצרפת משבחות את "כנפיים שבורות", באתר הארץ, 10 במאי 2004 רותה קופפר, השולטים בכיפה, באתר הארץ, 17 בנובמבר 2003 דפנה יודוביץ, ‏בטיפול, באתר גלובס, 17 ביולי 2007 ענת באלינט, ניר ברגמן מונה לאחראי על מחלקת הדרמה בערוץ 10, באתר הארץ, 19 ביולי 2005 יעל גאוני, ‏ערוץ 10 משיק לוח שידורים בהשקעה של כ-100 מיליון ש', באתר גלובס, 16 בנובמבר 2008 נירית אנדרמן, סרטו של ניר ברגמן זכה בפסטיבל הקולנוע בי-ם, באתר הארץ, 18 ביולי 2010 אורי קליין, "יונה" של ניר ברגמן לא מחדש דבר על יונה וולך, באתר הארץ, 19 בדצמבר 2014 אורון שמיר, עכבר העיר, "יונה": כאוטי וסוער, כמו יונה וולך עצמה, באתר הארץ, 18 בדצמבר 2014 גילי איזיקוביץ, הטייס שמסכים עם גדעון לוי עשה סרט עם ניר ברגמן, באתר הארץ, 29 ביוני 2017 ביקורות: אורון שמיר, עכבר העיר, "להציל את נטע": ניר ברגמן בשיאו, באתר הארץ, 29 ביוני 2017 אורי קליין, "להציל את נטע": רגעים יפים של בנאליות יומיומית, באתר הארץ, 2 ביולי 2017 מיקי לוי, ‏חלון קדמי, באתר גלובס, 6 ביולי 2017 איתי שטרן, סרטיהם של ניר ברגמן ודני רוזנברג התקבלו לפסטיבל קאן, שלא מתקיים השנה, באתר הארץ, 3 ביוני 2020 בן שלו, שקט לא יהיה פה, באתר הארץ, 10 במאי 2012